1. ปัจจัยความเสี่ยง

1) ปัจจัยภายนอกที่ส่งผลกระทบต่อผลการดำเนินงานของบริษัท

-   ความเสี่ยงต่อการผันผวนทางการเมืองและความไม่สงบในประเทศ

ในปี 2555 ที่ผ่านมา เป็นปีที่ประเทศไทยมีความสงบ
และธุรกิจของบริษัทไม่ได้รับผลกระทบในทางลบจากปัจจัยภายในประเทศ ดังนั้น ในช่วงปีที่ผ่านมา
(ไตรมาส 4) มีนักท่องเที่ยวเข้ามาในประเทศอย่างมากโดยเฉพาะประเทศจีน
กลุ่มโรงแรมเอเชียได้ปรับตัวรับนักท่องเที่ยวกลุ่มนี้ ทำให้มีรายรับมากขึ้น
และหากไม่มีความผันผวนทางการเมืองในประเทศ ก็จะมีนักท่องเที่ยวเพิ่มขึ้นเรื่อย ๆ แต่อย่างไรก็ดี
ความผันผวนทางการเมืองยังเป็นความเสี่ยงในปัจจุบันอยู่

-   ความเสี่ยงต่อภาวะเศรษฐกิจทั่วโลกหดตัวลง

  จากที่กลุ่มโรงแรมมีลูกค้ากลุ่มใหญ่มาจากยุโรป ดังนั้น
  เมื่อเศรษฐกิจยุโรปได้รับผลกระทบต่อเนื่องจากวิกฤติเศรษฐกิจสหรัฐอเมริกา
  ทำให้กลุ่มลูกค้าจากยุโรปลดลงอย่างมากมาหลายปีต่อเนื่อง
  กลุ่มโรงแรมเอเชียที่เคยมีลูกค้าจากยุโรปก็ได้รับผลกระทบดังกล่าวเช่นกัน ซึ่งเป็นความเสี่ยง
  แต่บริษัทได้ลดความเสี่ยงโดยเปิดตลาดกลุ่มลูกค้าชาวเอเชียมากขึ้น เช่น ปัจจุบัน (ปี 2555)
  มีลูกค้าจากเกาหลี จีน มากขึ้น ซึ่งเป็นการลดความเสี่ยงต่อการที่ภาวะเศรษฐกิจหดตัวทั่วโลก

-   ความเสี่ยงในนโยบายภาครัฐ

  รัฐบาลควรให้ความสำคัญต่อรายได้ที่มาจากการท่องเที่ยว ซึ่งควรจะสนับสนุนกิจกรรมในด้านต่างๆ
  ส่งเสริมการท่องเที่ยวอย่างจริงจัง
  หากภาครัฐบาลมีการเปลี่ยนแปลงนโยบายส่งเสริมด้านการท่องเที่ยวไม่สอดคล้องกับภาคธุรกิจนั้น
  อาจทำให้เกิดความเสี่ยงได้

  นอกจากนี้ นโยบายของรัฐเกี่ยวกับค่าจ้างแรงงาน รายวันวันละ 300 บาท กับค่าแรง
  (เงินเดือน/ค่าตอบแทน) ของแรงงานที่จบปริญญตรีขั้นต่ำเดือนละ 15,000 บาท
  ซึ่งนโยบายค่าแรงวันละ 300 บาท ไม่ส่งผลกระทบต่อบริษัทมากนัก
  เนื่องจากบริษัทได้จ่ายค่าแรงในระดับนี้อยู่แล้ว
  แต่ค่าแรงสำหรับผู้จบวุฒิการศึกษาปริญญาตรีเดือนละ 15,000 บาท นั้น
  ส่งผลต่อการดำเนินธุรกิจของบริษัท
  เนื่องจากบริษัทมีพนักงานระดับนี้มากขึ้นจำเป็นต้องพิจารณาโครงสร้างเงินเดือนและผลตอบแทนอื่นควบคู่กัน
  ให้สอดคล้องกับประสิทธิภาพ คุณภาพของงานในแต่ละด้าน

-   ความเสี่ยงจากภัยธรรมชาติ

จากเหตุการณ์มหาอุทกภัย ที่เกิดขึ้นในช่วงปลายปี 2554
ทำให้กลุ่มบริษัทเอเชียให้ความสำคัญต่อการปกป้องดูแลทรัพย์สินของบริษัท
ที่อาจจะได้รับผลกระทบโดยตรงในอนาคต เช่น บริษัท เซียร์ พร็อพเพอร์ตี้ จำกัด (มหาชน)
ซึ่งเป็นบริษัทย่อย (เจ้าของโครงการศูนย์การค้าเซียร์ รังสิต)
ได้ลงทุนสร้างเขื่อนป้องกันน้ำท่วมเพิ่มจากระดับความสูงเดิม นอกจากการป้องกันในทางตรงแล้ว
บริษัทพยายามลดความเสี่ยงโดยทำประกันภัยคุ้มครองทรัพย์สินไว้แล้ว

2) ปัจจัยภายใน ที่มีผลต่อการประกอบธุรกิจต่อบริษัท

-   ความเสี่ยงจากการขาดแรงงานด้านบริการที่มีประสิทธิภาพ

ปัจจุบันบริษัทประสบปัญหาการขาดแคลนแรงงานที่มีประสิทธิภาพ
เนื่องจากธุรกิจโรงแรมและภัตตาคารในปัจจุบันมีการขยายตัวมาก
ทั้งขนาดใหญ่และเล็กเกิดขึ้นใหม่มากมาย ทำให้แรงงานมีการเคลื่อนย้ายเข้าและออกมีอัตราสูง
ดังในช่วงปีที่ผ่านมา ส่งผลให้เกิดปัญหาการพัฒนาฝีมือ ความเชี่ยวชาญ
อาจมีผลต่อการให้บริการที่อาจบกพร่องไป
ทำให้บริษัทต้องเร่งพัฒนาการฝึกอบรมบุคลากรให้ได้คุณภาพมาตรฐานเพื่อให้ทันต่อความต้องการ

-   ความเสี่ยงจากการไม่สามารถปรับราคาขายสูงขึ้นเมื่อเทียบกับต้นทุนที่สูงขึ้น

  จากการที่มีการแข่งขันสูงในธุรกิจนี้ ประกอบกับต้นทุนค่าแรง อาหาร วัตถุดิบต่าง ๆ มีราคาสูงขึ้น
  จากปีที่แล้วประมาณ 5-10% ทำให้ต้นทุนค่าใช้จ่ายสูงขึ้น
  ประกอบกับราคาห้องพักหรือราคาขายด้านจัดเลี้ยงที่ไม่สามารถปรับขึ้นได้มากตามอัตราส่วนต้นทุนที่ปรับขึ้น
  อาจส่งผลกระทบต่อผลการดำเนินงานลดลง

-   ความเสี่ยงที่บริษัทย่อย (บมจ. เซียร์ พร็อพเพอร์ตี้)
    อาจไม่ได้รับอนุญาตเป็นบริษัทจดทะเบียนในตลาดหลักทรัพย์ฯ

ตามที่บริษัท เอเชียโฮเต็ล จำกัด (มหาชน) ถือหุ้น บมจ. เซียร์ พร็อเพอร์ตี้ (ZP)
โดยถือหุ้นร้อยละ 94.85 ขณะนี้
บริษัทย่อยอยู่ระหว่างการยื่นขอเป็นบริษัทจดทะเบียนกับสำนักงานคณะกรรมการ ก.ล.ต.
เพื่อขอเป็นบริษัทจดทะเบียนในตลาดหลักทรัพย์แห่งประเทศไทย
และนำหุ้นของบริษัทย่อยจำหน่ายต่อประชาชนทั่วไป (IPO)
ขณะนี้อยู่ระหว่างพิจารณารับหลักทรัพย์ของบริษัทย่อย

ผลการรับหรือไม่รับการเป็นบริษัทจดทะเบียนนั้น จะกระทบต่อการระดมทุนจำนวนมาก ซึ่งยังคงมี

ความเสี่ยงอยู่

********************************